Esto es Fuero de Castiella : Quier Merino de Rico ome , que alfos mandare, si alguno lo matare, o l´ desonrare, non seiendo el suo enemigo, de derecho, el que lo matare , o 1' desonrare , deve pechar quinientos sueldos de los buenos al Rico ome : E por Fuero de Castiella quien quebranta Palacio de Ynfançon , a quinientos sueldos de caloña ; e quien quebranta guerto, o molino, o cavaña , o era , o monte de Ynfançon , a sesenta sueldos de caloña ; e en qual raçon aya el Rey quinientos sueldos an los Ynfançones sesenta, a non mas.